लोक समाधान शिविर में मिले हजारों आवेदन
दंतेवाड़ा| लोक सुराज अभियान के प्रथम चरण में अंदरूनी गांवों में भी सुराज की अलख जगी, जिले भर में 3 हजार से ज्यादा संख्या में लोगों ने विभिन्न समस्याओं व मांगों का आवेदन दिया।
इस बार अभियान का स्वरूप बदला गया है, जिसमें ग्रामीण खुद चलकर पंचायत भवन में सुराज दल के पास पहुंचे। सुराज अभियान में आए अधिकतर आवेदन प्रधानमंत्री आवास योजना व उज्ज्वला योजना से संबंधित थे। कलेक्टर सौरभ कुमार अभियान के अंतिम दिन कुआकोंडा विकासखंड के गांवों में पहुंचे। वहां उन्होंने ग्रामीणों से बातचीत की। ग्राम पालनार के ग्रामीणों से कलेक्टर ने आवेदनों के संबंध में चर्चा की। बड़े लखापाल शिविर में पहुंचे कलेक्टर को ग्रामीण मासा ने बताया कि वो भूमि समतलीकरण के लिए आवेदन देने आया है। भूमि समतलीकरण हो जाने से वो बेहतर खेती कर पाएगा।
पालिका क्षेत्र में आए 2109 आवेदन: बीजापुर| अधूरी सड़क को लेकर पालिका क्षेत्र के लोगों में नाराजगी लोक सुराज के तहत तीन दिनी कैम्प में आए आवेदनों में साफ दिखाई दी। पालिका क्षेत्र में 1998 और 118 शिकायतों के आवेदन आए हैं। सबसे ज्यादा मांग रसोई गैस, राशन कार्ड, पट्टे की थी। लोगों ने अधूरी नाली व सड़क की सबसे ज्यादा शिकायत की।
hin_Deva hin_Deva hin_Deva hin_Deva